A Törvényszék (hatodik tanács) 2012. szeptember 27-i ítélete – Dura Vermeer Infra kontra Bizottság
(T-352/06. sz. ügy)
„Verseny – Kartellek – Az útépítési bitumen holland piaca – Az EK 81. cikk megsértését megállapító határozat – A jogsértő magatartás betudhatósága – Védelemhez való jog”
1.                     Bírósági eljárás – Keresetlevél – Alaki követelmények – A felhozott jogalapok rövid ismertetése – Hasonló követelmények a
jogalap alátámasztására felhozott kifogások tekintetében – A keresetlevélben nem ismertetett kifogások – Általános hivatkozás
a keresetlevélhez csatolt más iratokra – Elfogadhatatlanság – Más felperes által benyújtott keresetlevélre való hivatkozás
– Elfogadhatatlanság (A Törvényszék eljárási szabályzata, 44. cikk, 1. §, c) pont, és 48. cikk, 2. §) (vö. 21–26., 29. pont)
2.                     Verseny – Uniós szabályok – Jogsértések – Betudás – Anyavállalat és leányvállalatok – Gazdasági egység – Értékelési szempontok
– A leányvállalataiban 100%-os részesedéssel rendelkező anyavállalat által e leányvállalatokra gyakorolt meghatározó befolyás
vélelme – A bizonyítási teher megfordulása és az ártatlanság vélelme elvének megsértése – Hiány (EK 81. és EK 82. cikk; 1/2003
tanácsi rendelet, 2. cikk) (vö. 37–42., 45., 46. pont)
3.                     Verseny – Közigazgatási eljárás – Kifogásközlés – Szükséges tartalom – Jogsértést megállapító bizottsági határozat – A kifogásközléssel
nem egyező határozat – A védelemhez való jog megsértése – Feltétel – Új kifogások betudásának az érintett vállalkozás általi
bizonyítása (EK 81. és EK 82. cikk; 1/2003 tanácsi rendelet, 27. cikk, (1) bekezdés) (vö. 64–68. pont)
4.                     Intézmények jogi aktusai – Indokolás – Kötelezettség – Terjedelem – A versenyszabályokat alkalmazó határozat – A közigazgatási
eljárásban felhozott összes tény- és jogkörülmény megvitatására vonatkozó kötelezettség – Hiány (EK 81., EK 82. és EK 253. cikk)
(vö. 77. pont)
Tárgy
Az [EK] 81. cikk alapján megindított eljárás[ban] (COMP/F/38.456 – „bitumen [Hollandia]”-ügy) 2006. szeptember 13-án hozott
C(2006) 4090 végleges bizottsági határozat felperest érintő részében való megsemmisítése iránti kérelem.
Rendelkező rész
1)
A Törvényszék a keresetet elutasítja.
2)
A Törvényszék a Dura Vermeer Infra BV-t kötelezi a költségek viselésére.